Diari Oficial de la Generalitat Valenciana


Sumari del DOGV 152, del 22-03-1984 (1984/802782)

REIAL DECRET 438/1984, de 25 de gener, sobre valoració definitiva i ampliacions de mitjàns adscrits als serveis traspassats a la Comunitat Valenciana en matèria d'intervenció de preus.
----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1984/01/25/438/dof/vci/html**

### Dades del document

Número de DOGV
:   152

Data del DOGV
:   22-03-1984

Secció del DOGV
:   DISPOSICIONS GENERALS

Número del document
:   1984/802782


Data del document
:   25-01-1984

Organisme emissor
:   Presidència del Govern

Tipus de document
:   Reial decret

Reial Decret 438/1984, de 25 de gener, sobre valoració definitiva i ampliació de mitjans adscrits als serveis traspassats a la Comunitat Valenciana en matèria d'intervenció de preus.  
Per Llei Orgànica 5/1982, d?1 de juliol fou aprovat l'Estatut d'Autonomia de la Comunitat Valenciana, a l'empar del qual s'aprovà el Reial Decret 2310/1982, de 24 de juliol, pel qual es traspassaven funcions i serveis de l'Administració de l'Estat en matèria d'intervenció de preus a la Comunitat Autònoma.   
Atesa la complexitat tècnica dels treballs conduents a la valoració del cost efectiu dels serveis traspassats, els Reials Decrets publicats fins avui han anat acompanyats d'una valoració provisional, i recentment ha estat aprovada la valoració definitiva dels traspassos esmentats dins les corresponents Comissions Mixtes de Transferències.   
L'obtenció d'aquesta valoració definitiva comporta la necessitat d'ampliar determinats mitjans pressupostaris relacionats amb els traspassos esmentats.   
Es per tot això que la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana adoptà, en la reunió del dia 22 de desembre de 1983, l'acord oportú amb les relacions annexes, que s'aprova mitjançant aquest Reial Decret.   
En atenció a aquestes consideracions, a proposta dels Ministres de Treball i Seguretat Social i d'Administració Territorial, i prèvia deliberació del Consell de Ministres en la reunió del dia 25 de gener de 1984,   
DECRETE:   
Article 1.r  
S'aprova l'acord de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, de data 22 de desembre de 1983, sobre valoració definitiva del cost efectiu dels serveis traspassats i ampliació de mitjans pressupostaris transferits a la Comunitat Valenciana en matèria d'intervenció de preus pel Reial Decret 2310/1982, de 24 de juliol.   
Article 2.n   
Conseqüentment , queden traspassats a la Comunitat Valenciana els crèdits pressupostaris que figuren en les relacions núms. 3.1 i 3.2. adjuntes a l'acord de la Comissió Mixta esmentada, en els termes i condicions que s'hi especifiquen, i en les quals es consignen degudament identificats i separats els mitjans que es traspassen referents a l'ampliació.   
Article 3.r  
Els traspassos a que fa referència aquest Reial Decret tindran efectivitat a partir del dia indicat en l'acord de la Comissió Mixta.   
Article 4.t  
El present Reial Decret entrarà en vigor el mateix dia en què siga publicat al "Butlletí Oficial de l'Estat".   
Donat a Madrid el 25 de gener de 1984.   
JOAN CARLES R.   
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX  
El Sr. Gonzalo Puebla de Diego i la Sra. Maria Blanca Blanquer Prats, Secretaris de la Comissió Mixta prevista en la disposició transitòria quarta de l'Estatut d'Autonomia per a la Comunitat Valenciana,   
CERTIFIQUEN:   
Que en la sessió plenària de la Comissió, celebrada el dia 22 de desembre de 1983, fou adoptat Acord sobre valoració definitiva del cost efectiu dels serveis traspassats i ampliació dels que foren transferits a la Comunitat Valenciana en matèria d'intervenció de preus pel Reial Decret 2310/1982, de 24 de juliol, en els termes que a continuació s'expressen:   
A) Normes estatutàries i legals en què s'empara la valoració definitiva i ampliació de mitjans traspassats.   
El present Acord s'empara, d'una banda, en la disposició transitòria quarta de l'Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol, en la qual es preveu el traspàs dels serveis inherents a les competències que, segons l'Estatut, pertoquen a l'esmentada Comunitat Autònoma, així com el dels pertinents mitjans patrimonials, personals i pressupostaris; en el Reial Decret 4122/1982, de 29 de desembre, de consolidació de transferències efectuades en fase pre-autonòmica i en el Reial Decret 4015/1982, de 29 de desembre, que regula el funcionament de la Comissió Mixta de Transferències prevista en la indicada disposició transitòria quarta de l'esmentat Estatut d'Autonomia, i determina les normes i el procediment a què han d'ajustar-se els traspassos de l'Administració de l'Estat a la Comunitat Valenciana.   
B) Mitjans pressupostaris que s'amplien.   
B.1 Valoració definitiva de les càrregues financeres dels serveis traspassats:   
1. El cost efectiu que, segons la liquidació del pressupost de despeses per a 1982 correspon als serveis traspassats a la Comunitat s'eleva definitivament a 73.140 pessetes, segons detall que figura en la relació número 3.1.   
2. Els recursos financers destinats a sufragar les despeses originades per l'exercici dels serveis traspassats durant 1984 inclouran les dotacions següents:   
-Assignacions pressupostàries per a cobertura del cost efectiu (el detall n'apareix en la relació 3.2).   
3. El cost electiu que figura detallat en els quadres de valoració 3.1 serà finançat en els exercicis futurs de la forma següent:   
3.1 Transitòriament, mentre que no entre en vigor la corresponent Llei de participació en els Tributs de l'Estat, mitjançant la consolidació en la Secció 32 dels Pressupostos Generals de l?Estat dels crèdits relatius als distints components del cost efectiu, pels imports que s'hi indiquen, susceptibles d'actualització pels mecanismes generals previstos en cada Llei Pressupostària.   
 Crèdits  
 en pessetes  
 1983  
Costos bruts:  
Despeses de personal 48.280  
Despeses de funcionament 27.240  
   
Total 75.520  
3.2 Les possibles diferències que es produesquen durant el període transitori, a què fa referència l'apartat 3.1. respecte del finançament dels serveis transferits, seran objecte de regularització al tancament de cada exercici econòmic mitjançant la presentació dels comptes i estats justificatius corresponents davant d'una Comissió de liquidació que es constituirà en el Ministeri d'Economia i Hisenda.   
C) Data d'efectivitat de l'ampliació.   
El traspàs dels crèdits pressupostaris corresponents a l'ampliació, al quals fa referència aquest Acord, tindrà efectivitat a partir del dia 1 de gener de 1984.   
I perquè conste, expedim la present certificació a Madrid, el 22 de desembre de 1983. Els Secretaris de la Comissió Mixta, Gonzalo Puebla de Diego i Maria Blanca Blanquer i Prats.   
Veure imatge


Còpia Permalink ELI